Melestradurezh : krouet e voe kumun Serent diwar barrez Serent ha kumunioù Roz-Sant-Andrev ha Sant-Gwioñvarch diwar trevioù eus an hevelep parrez e 1790. Gant al lezenn eus an 23 a viz Eost 1790 e voe lakaet Serent da benn ur chanton, hini Serent ; peder chumun a oa ennañ : Lizioù, Roz-Sant-Andrev, Sant-Gwioñvarch ha Serent ; e Bann Ploermael e oa. Diskaret e voe kanton Serent gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Serent en Arondisamant Ploermael e 1800 hag e Kanton Malastred e 1801.